ਰੂਪਰਟ ਮਰਡੌਕ
ਕੀਥ ਰੂਪਰਟ ਮਰਡੌਕ (ਜਨਮ 11 ਮਾਰਚ 1931) ਇੱਕ ਆਸਟਰੇਲੀਆ ਵਿੱਚ ਜਨਮਿਆ ਅਮਰੀਕੀ ਮੀਡੀਆ ਸ਼ਾਸ਼ਕ ਹੈ।

ਮਰਡੌਕ ਦੇ ਪਿਤਾ ਸਰ ਕੀਥ ਮਰਡੌਕ ਇੱਕ ਰਿਪੋਰਟਰ ਅਤੇ ਸੰਪਾਦਕ ਜੋ ਦੀ ਹੈਰਾਲਡ ਐਂਡ ਵੀਕਲੀ ਟਾਈਮਜ਼ ਪਬਲਿਸ਼ਿੰਗ ਕੰਪਨੀ ਦੇ ਸੀਨੀਅਰ ਕਾਰਜਕਾਰੀ ਬਣ ਗਏ, ਨਿਊ ਸਾਊਥ ਵੇਲਜ਼ ਤੋਂ ਇਲਾਵਾ ਸਾਰੇ ਆਸਟ੍ਰੇਲੀਆ ਦੇ ਬਾਕੀ ਸਾਰੇ ਰਾਜਾਂ ਦੀਆਂ ਖਬਰਾਂ ਦਿੰਦੇ ਸਨ।  1952 ਵਿੱਚ ਆਪਣੇ ਪਿਤਾ ਦੀ ਮੌਤ ਦੇ ਬਾਅਦ, ਮਰਡੌਕ ਨੇ ਆਪਣੇ ਪਿਤਾ ਦੀ ਰਜਿਸਟਰਡ ਜਨਤਕ ਕੰਪਨੀ ਵਿੱਚ ਸ਼ਾਮਲ ਹੋਣ ਤੋਂ ਇਨਕਾਰ ਕਰ ਦਿੱਤਾ ਅਤੇ ਆਪਣੀ ਨਿੱਜੀ ਕੰਪਨੀ, ਨਿਊਜ਼ ਲਿਮਿਟੇਡ ਦੀ ਸਥਾਪਨਾ ਕੀਤੀ।

1950 ਅਤੇ 1960 ਦੇ ਦਸ਼ਕ ਵਿੱਚ, 1969 ਵਿੱਚ ਮਰਡੌਕ ਨੇ ਬ੍ਰਿਟੇਨ ਜਾਣ ਤੋਂ ਪਹਿਲਾਂ ਆਸਟ੍ਰੇਲੀਆ ਅਤੇ ਨਿਊਜੀਲੈਂਡ ਵਿੱਚ ਅਨੇਕ ਅਖਬਾਰ ਹਾਸਲ ਕੀਤੇ। 1974 ਵਿੱਚ, ਮਰਡੌਕ ਯੂ. ਐੱਸ ਮਾਰਕੀਟ ਵਿੱਚ ਵਿਸਥਾਰ ਕਰਨ ਲਈ, ਨਿਊਯਾਰਕ ਸਿਟੀ ਚਲਿਆ ਗਿਆ, ਹਾਲਾਂਕਿ ਉਸ ਨੇ ਆਸਟ੍ਰੇਲੀਆ ਅਤੇ ਬ੍ਰਿਟੇਨ ਵਿੱਚ ਰੁਚੀ ਕਾਇਮ ਰੱਖੀ। 1981 ਵਿੱਚ, ਮਰਡੌਕ ਨੇ ਉਸਦੀ ਪਹਿਲੀ ਬ੍ਰਿਟਿਸ਼ ਬ੍ਰੌਡਸ਼ੀਟ ਦ ਟਾਈਮਜ਼ ਖਰੀਦ ਲਈ ਅਤੇ 1985 ਵਿੱਚ, ਯੂ.ਐਸ. ਟੈਲੀਵਿਜ਼ਨ ਦੀ ਮਾਲਕੀ ਲਈ ਕਾਨੂੰਨੀ ਲੋੜਾਂ ਨੂੰ ਪੂਰਾ ਕਰਨ ਲਈ, ਆਪਣੀ ਆਸਟ੍ਰੇਲੀਅਨ ਨਾਗਰਿਕਤਾ ਨੂੰ ਤਿਆਗ ਕੇ ਇੱਕ ਪ੍ਰਵਾਸੀ ਅਮਰੀਕੀ ਨਾਗਰਿਕ ਬਣ ਗਿਆ।

1986 ਵਿੱਚ, ਨਵੀਂ ਇਲੈਕਟ੍ਰਾਨਿਕ ਪ੍ਰਕਾਸ਼ਨ ਤਕਨਾਲੋਜੀ ਨੂੰ ਅਪਣਾਉਣ ਦੀ ਇੱਛਾ ਨਾਲ ਮਰਡੌਕ ਨੇ ਵੈਪਿੰਗ, ਯੂਕੇ ਵਿਖੇ ਆਪਣੇ ਛਪਾਈ ਦੇ ਕੰਮ ਨੂੰ ਮਜ਼ਬੂਤ ਕੀਤਾ, ਜਿਸ ਨਾਲ ਕਠੋਰ ਸਨਅਤੀ ਝਗੜੇ ਹੋਏ। ਉਸ ਦੀ ਹੋਲਡਿੰਗ ਕੰਪਨੀ ਨਿਊਜ਼ ਕਾਰਪੋਰੇਸ਼ਨ ਨੇ ਟਵੈਂਟੀਆਈਥ ਸੈਂਚੁਰੀ ਫੋਕਸ (1985), ਹਾਰਪਰ ਕੋਲੀਨਜ਼ (1989) , ਅਤੇ ਦ ਵਾਲ ਸਟਰੀਟ ਜਰਨਲ (2007) ਨੂੰ ਅਪਣਾਇਆ। 1990 ਵਿੱਚ ਮਰਡੌਕ ਨੇ ਬ੍ਰਿਟਿਸ਼ ਪ੍ਰਸਾਰਣਕਰਤਾ ਬੀ ਐਸਕਾਈਬੀ ਦੀ ਸਥਾਪਨਾ ਕੀਤੀ ਅਤੇ 1990 ਦੇ ਦਹਾਕੇ ਵਿੱਚ, ਇਸ ਕੰਪਨੀ ਨੂੰ ਏਸ਼ੀਅਨ ਨੈਟਵਰਕ ਅਤੇ ਦੱਖਣੀ ਅਮਰੀਕੀ ਟੈਲੀਵਿਜ਼ਨ ਵਿੱਚ ਫੈਲਾਇਆ। ਸੰਨ੍ਹ 2000 ਤੱਕ, ਮਰਡੌਕ ਦੀ ਕੰਪਨੀ ਨਿਊਜ਼ ਕਾਰਪੋਰੇਸ਼ਨ, 50 ਤੋਂ ਵੱਧ ਦੇਸ਼ਾਂ ਵਿੱਚ 800 ਤੋਂ ਵੱਧ ਕੰਪਨੀਆਂ ਦੀ ਮਾਲਿਕ ਸੀ, ਜਿਨ੍ਹਾਂ ਦੀ ਸੰਪਤੀ ਪੰਜ ਬਿਲੀਅਨ ਡਾਲਰ ਤੋਂ ਵੱਧ ਸੀ।

ਜੁਲਾਈ 2011 ਵਿੱਚ, ਮਰਡੌਕ ਤੇ ਇਲਜ਼ਾਮ ਸਾਹਮਣਾ ਲੱਗੇ ਸਨ ਕਿ ਨਿਊਜ਼ ਕਾਰਪੋਰੇਸ਼ਨ ਦੀ ਮਲਕੀਅਤ ਵਾਲੀ ਨਿਊਜ਼ ਆਫ਼ ਦੀ ਵਰਲਡ ਸਮੇਤ ਉਸਦੀਆਂ ਹੋਰ ਕੰਪਨੀਆਂ, ਨਿਯਮਿਤ ਤੌਰ ਤੇ ਮਸ਼ਹੂਰ ਹਸਤੀਆਂ, ਰਾਇਲਟੀ ਅਤੇ ਜਨਤਕ ਨਾਗਰਿਕਾਂ ਦੇ ਫੋਨ ਹੈਕ ਕਰ ਰਹੀਆਂ ਸਨ। ਮਰਡੌਕ ਨੂੰ ਪੁਲਿਸ ਅਤੇ ਬ੍ਰਿਟਿਸ਼ ਸਰਕਾਰ ਦੁਆਰਾ ਰਿਸ਼ਵਤਖੋਰੀ ਅਤੇ ਭ੍ਰਿਸ਼ਟਾਚਾਰ ਦੀ ਸਰਕਾਰੀ ਜਾਂਚ ਅਤੇ ਯੂਐਸ ਵਿੱਚ ਐਫ.ਬੀ.ਆਈ ਜਾਂਚ ਦਾ ਸਾਹਮਣਾ ਕਰਨਾ ਪਿਆ ਸੀ।  21 ਜੁਲਾਈ 2012 ਨੂੰ, ਮਰਡੌਕ ਨੇ ਨਿਊਜ਼ ਇੰਟਰਨੈਸ਼ਨਲ ਦੇ ਡਾਇਰੈਕਟਰ ਦੇ ਅਹੁਦੇ ਤੋਂ ਅਸਤੀਫ਼ਾ ਦੇ ਦਿੱਤਾ ਸੀ।  1 ਜੁਲਾਈ 2015 ਨੂੰ, ਮਰਡੌਕ ਨੇ 21 ਵੀਂ ਸੈਚਰੀ ਫਾਕਸ ਦੇ ਸੀਈਓ ਦੇ ਤੌਰ ਤੇ ਆਪਣੀ ਪੋਸਟ ਛੱਡ ਦਿੱਤੀ ਸੀ।  ਹਾਲਾਂਕਿ, ਮਰਡੌਕ ਅਤੇ ਉਸ ਦਾ ਪਰਿਵਾਰ ‘’’ਮਰਡੌਕ ਫੈਮਿਲੀ ਟਰੱਸਟ’’’ ਦੁਆਰਾ 21 ਵੀਂ ਸੈਂਚਰੀ ਫਾਕਸ ਅਤੇ ਨਿਊਜ਼ ਕਾਰਪੋਰੇਸ਼ਨ ਦਾ ਮਾਲਕ ਰਿਹਾ ਹੈ। 

ਜੁਲਾਈ 2016 ਵਿੱਚ, ਯੌਨ ਉਤਪੀੜਨ ਦੇ ਦੋਸ਼ਾਂ ਕਾਰਨ ਰੋਜਰ ਆਇਲ ਦੇ ਅਸਤੀਫੇ ਦੇ ਬਾਅਦ, ਮਰਡੌਕ ਨੂੰ ਫੌਕਸ ਨਿਊਜ਼ ਦੇ ਕਾਰਜਕਾਰੀ ਮੁੱਖੀ ਵਜੋਂ ਅਹੁਦਾ ਸੰਭਾਲਿਆ।

ਮੁੱਢਲਾ ਜੀਵਨ
ਕੀਥ ਰੂਪਰਟ ਮਰਡੌਕ ਦਾ ਜਨਮ 11 ਮਾਰਚ 1931 ਨੂੰ ਮੈਲਬਰਨ , ਆਸਟ੍ਰੇਲੀਆ ਵਿਖੇ ਹੋਇਆ ਸੀ। ਉਸਦੇ ਪਿਤਾ ਦਾ ਨਾਮ ਸਰ ਕੀਥ ਮਰਡੌਕ  ਅਤੇ ਮਾਤਾ ਦਾ ਨਾਮ ੲੈਲੀਜ਼ਾਬੈੱਥ ਮਰਡੌਕ ਸੀ। ਮਰਡੌਕ  ਅੰਗ੍ਰੇਜ਼ੀ, ਆਇਰਿਸ਼ ਅਤੇ ਸਕੌਟਿਸ਼ ਮੂਲ ਦਾ ਹੈ। ਕੀਥ ਮਰਡੌਕ ਇੱਕ ਜੰਗੀ ਪੱਤਰਕਾਰ ਸਨ ਅਤੇ ਬਾਅਦ ਵਿੱਚ ਐਡੀਲੇਡ ਵਿਖੇ ਦੋ ਅਖ਼ਬਾਰਾਂ ਅਤੇ ਇੱਕ ਰੇਡੀਓ ਸਟੇਸ਼ਨ ਦੇ ਮਾਲਕ ਸਨ। ਕੀਥ ਮਰਡੌਕ ਅਤੇ ੲੈਲੀਜ਼ਾਬੈੱਥ ਦਾ ਵਿਆਹ 1928 ਵਿੱਚ ਹੋਇਆ ਸੀ।

ਰੂਪਰਟ ਮਰਡੌਕ ਗੀਲੋਂਗ ਗ੍ਰਾਮਰ ਸਕੂਲ ਵਿੱਚ ਭਾਗ ਲਿਆ,  ਜਿੱਥੇ ਉਹ ਸਕੂਲ ਦੇ ਅਧਿਕਾਰਕ ਜਰਨਲਰ ਕੋਰੀਅਨ ਦੇ ਸਹਿ-ਸੰਪਾਦਕ ਅਤੇ ਵਿਦਿਆਰਥੀਆਂ ਦੇ ਜਰਨਲਰ ਇਫ ਰਿਵਾਇਵਡ ਦਾ ਐਡੀਟਰ ਸੀ।  ਉਹ ਆਪਣੇ ਸਕੂਲ ਦੀ ਕ੍ਰਿਕਟ ਟੀਮ ਨੂੰ ਰਾਸ਼ਟਰੀ ਜੂਨੀਅਰ ਫਾਈਨਲ ਤੱਕ ਲੈਕੇ ਗਿਆ। ਉਸ ਨੇ ਮੈਲਬਰਨ ਹੇਰਾਲਡ ਵਿੱਚ ਪਾਰਟ-ਟਾਈਮ ਕੰਮ ਕੀਤਾ ਅਤੇ ਉਸ ਦੇ ਪਿਤਾ ਦੁਆਰਾ ਪਰਿਵਾਰਕ ਕਾਰੋਬਾਰ ਨੂੰ ਅੱਗੇ ਵਧਾਉਣ ਲਈ ਤਿਆਰ ਕੀਤਾ ਗਿਆ ਸੀ। ਮਰਡੌਕ ਨੇ ਵਰਸੈਸਟਰ ਕਾਲਜ ਆਕਫੋਰਡ, ਇੰਗਲੈਂਡ ਵਿੱਚ ਫ਼ਿਲਾਸਫ਼ੀ, ਰਾਜਨੀਤੀ ਅਤੇ ਅਰਥ ਸ਼ਾਸਤਰ ਦਾ ਅਧਿਐਨ ਕੀਤਾ ਅਤੇ ਆਕਸਫੋਰਡ ਸਟੂਡੈਂਟ ਪਬਲੀਕੇਸ਼ਨ ਲਿਮਿਟੇਡ ਦਾ ਪ੍ਰਬੰਸ਼ਨ ਸੰਭਾਲਿਆ। ਇੱਥੇ ਉਸਨੇ ਲੇਬਰ ਪਾਰਟੀ ਦਾ ਸਮਰਥਨ ਕੀਤਾ   ਅਤੇ ਲੇਬਰ ਕਲੱਬ ਦੇ ਸਕੱਤਰ ਲਈ ਖੜ੍ਹਿਆ ਸੀ।

ਹਵਾਲੇ

ਜਨਮ 1931
ਜ਼ਿੰਦਾ ਲੋਕ